ΟΜΗΡΟΥ ΙΛΙΑΔΑ

ραψωδίες Κ, Λ, Μ, Ν, Ξ, Ο

### Περιληπτική αναδιήγηση της ραψωδίας Κ.

**Επισήμανση των κύριων σημείων που βοηθούν στην εξέλιξη του μύθου.** (νύχτα προς 26η μέρα: ο Αγαμέμνονας, ο Μενέλαος και οι άλλοι αρχηγοί συγκροτούν πολεμικό συμβούλιο και αποφασίζουν να στείλουν κατάσκοπο στο στρατόπεδο των Τρώων – την αποστολή αναλαμβάνουν ο Διομήδης και ο Οδυσσέας – παράλληλα, ο Έκτορας στέλνει τον Δόλωνα κατάσκοπο στο στρατόπεδο των Αχαιών – ο Τρώας κατάσκοπος πέφτει στα χέρια του Οδυσσέα και του Διομήδη, που, αφού τον ανακρίνουν, τον σκοτώνουν – έπειτα οι δύο Αχαιοί πλησιάζουν τον καταυλισμό των Θρακών, ο Διομήδης σκοτώνει τον βασιλιά τους Ρήσο και τους άντρες του, ενώ ο Οδυσσέας αρπάζει τα ονομαστά άλογά του – οι δυο Έλληνες κατάσκοποι επιστρέφουν στο αχαϊκό στρατόπεδο)

### Περιληπτική αναδιήγηση της ραψωδίας Λ.

**Επισήμανση των κύριων σημείων που βοηθούν στην εξέλιξη του μύθου.** (ξημερώνει η 26η μέρα / τρίτη μέρα μάχης: οι Αχαιοί απωθούν τους Τρώες έως κάτω από τα τείχη της Τροίας – *αριστεύει* ο Αγαμέμνονας – οι Τρώες αντεπιτίθενται και οι Αχαιοί υποχωρούν – τραυματίζονται και εγκαταλείπουν τη μάχη ο Αγαμέμνονας, ο Διομήδης, ο Οδυσσέας, ο γιατρός Μαχάων – μόνο ο Αίαντας εξακολουθεί να αμύνεται γενναία – ο Αχιλλέας παρακολουθεί τις εξελίξεις από το πλοίο του – στέλνει τον Πάτροκλο στη σκηνή του Νέστορα / 2η καμπή του θυμού του Αχιλλέα – ο Νέστορας παρακινεί τον Πάτροκλο να μεταπείσει τον Αχιλλέα να γυρίσει στη μάχη ή να οδηγήσει ο ίδιος τους Μυρμιδόνες στη μάχη, φορώντας την πανοπλία του Αχιλλέα / προοικονομούνται όσα θα ακολουθήσουν)

### Περιληπτική αναδιήγηση της ραψωδίας Μ.

**Επισήμανση των κύριων σημείων που βοηθούν στην εξέλιξη του μύθου.** (26η μέρα / τρίτη μέρα μάχης: οι Αχαιοί υποχωρούν – οι Τρώες φτάνουν μπροστά στην τάφρο του αχαϊκού τείχους – επιχειρούν να διαβούν την τάφρο πεζοί – ένα δυσοίωνο σημάδι εμφανίζεται – ο Πολυδάμαντας συμβουλεύει να μην προχωρήσουν – ο Έκτορας απαντάει με τον στίχο εἷς οἰωνός ἄριστος, άμύνεσθαι περί πάτρης – η μάχη συνεχίζεται – οι Τρώες φτάνουν μπροστά στο αχαϊκό τείχος – ο Έκτορας με τεράστιο λίθο γκρεμίζει μια πύλη του στρατοπέδου και εισέρχεται στο αχαϊκό στρατόπεδο – πίσω του εισβάλλουν οι Τρώες και απωθούν τους Αχαιούς στα πλοία)

### Περιληπτική αναδιήγηση της ραψωδίας Ν.

**Επισήμανση των κύριων σημείων που βοηθούν στην εξέλιξη του μύθου.** (26η μέρα / τρίτη μέρα μάχης: η μάχη συνεχίζεται – επιβράδυνση: ο Δίας στρέφει αλλού το βλέμμα του και ο Ποσειδώνας με εντυπωσιακό τρόπο σπεύδει να βοηθήσει τους Αχαιούς – ο θεός φτάνει στα πλοία των Αχαιών και τους ενθαρρύνει – οι Αχαιοί ανακόπτουν την προέλαση των Τρώων – γίνεται γενική μάχη και μονομαχίες / ποικιλία στην αφήγηση – στο κέντρο πρωταγωνιστούν ο Έκτορας και ο Αίαντας – οι Αχαιοί εξακολουθούν να βρίσκονται σε δεινή θέση)

### Περιληπτική αναδιήγηση της ραψωδίας Ξ.

**Επισήμανση των κύριων σημείων που βοηθούν στην εξέλιξη του μύθου.** (26η μέρα / τρίτη μέρα μάχης: ο Αγαμέμνονας προτείνει και πάλι τη φυγή μέσα στη νύχτα – εναντιώνονται ο Διομήδης και ο Οδυσσέας – αν και τραυματισμένοι επιστρέφουν όλοι στη μάχη – η Ήρα, για να αποσπάσει την προσοχή του Δία, τον παρασύρει πάνω στην Ίδη σ' ένα ερωτικό παιχνίδι, κρυμμένοι και οι δύο μέσα σε χρυσό σύννεφο – μετά ο Δίας αποκοιμιέται – ο Ποσειδώνας βρίσκει την ευκαιρία να βοηθήσει τους Αχαιούς ενθαρρύνοντάς τους – η μάχη εντείνεται – ο Έκτορας τραυματίζεται από τον Αίαντα και απομακρύνεται από τη μάχη – οι Αχαιοί τρέπουν τους Τρώες σε φυγή)

### Περιληπτική αναδιήγηση της ραψωδίας Ο.

**Επισήμανση των κύριων σημείων που βοηθούν στην εξέλιξη του μύθου.** (26η μέρα / τρίτη μέρα μάχης: ο Δίας ξυπνά και αντικρίζει την αχαϊκή προέλαση – απειλεί την Ήρα και εκείνη ρίχνει την ευθύνη στον Ποσειδώνα – ο Δίας τής εξηγεί το σχέδιό του μέχρι την πτώση της Τροίας / προοικονομία, και ζητάει τη συνεργασία της – ο Δίας στέλνει την Ίριδα να απομακρύνει τον Ποσειδώνα από το πεδίο της μάχης, και αναθέτει στον Απόλλωνα να συνεφέρει τον πληγωμένο Έκτορα και να αναχαιτίσει την προέλαση των Αχαιών – οι Αχαιοί υποχωρούν μέσα στο τείχος – ο Απόλλωνας γκρεμίζει ένα μέρος του και οι Τρώες εισβάλλουν και πάλι στο αχαϊκό στρατόπεδο – οι Αχαιοί ανασυντάσσονται και μάχονται με πείσμα – ο Αίαντας αγωνίζεται πάνω στο καράβι του Πρωτεσίλαου – οι Τρώες προσπαθούν να βάλουν φωτιά στα πλοία – ο Πάτροκλος, που παρακολουθεί την υποχώρηση των Αχαιών, τρέχει στη σκηνή του Αχιλλέα)